《胥泽民招饮二首 其一》
宋代·孙觌

萧晨散幽步，不放一尘惊。高崖初日吐，坏道哀湍鸣。

平生耽田里，见此心眼明。危桥属幽径，别户延朱甍。

主人鸡黍约，庖烟起晨烹。长须举案出，银杯坐中行。

烂漫写真意，殷勤愧深情。留欢更卜夜，华烛吐长檠。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。